ddrg/super_eurlex huggingface dataset:
KOMMISSIONENS FORORDNING (EF) Nr. 2386/95 af 11. oktober 1995 om bemyndigelse af Østrig til i visse zoner ikke at anvende foranstaltningerne i Rådets forordning (EØF) nr. 1442/88 om ydelse for produktionsårene 1988/89 til 1995/96 af præmier for endelig nedlæggelse af vinarealer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse,

under henvisning til Rådets forordning (EØF) nr. 1442/88 af 24. maj 1988 om ydelse for produktionsårene 1988/89 til 1995/96 af præmier for endelig nedlæggelse af vinarealer (1), senest ændret ved forordning (EF) nr. 1548/95 (2), særlig artikel 12, stk. 1, og

ud fra følgende betragtninger:

Østrig har indgivet en begrundet anmodning om at blive fritaget for at anvende foranstaltningerne i forordning (EØF) nr. 1442/88 på alle vinarealer på skråninger på 26 % og derover og i Bezirke Oberwort, Güssing og Jennersdorf og i det bestemte dyrkningsområde »Wien«; disse arealer er vindyrkningsområder af høj kvalitet og med de for østrigske vine typiske kendetegn; disse vinarealer udgør en vigtig bestanddel i de pågældende områders landskaber; som led i den nationale kvalitetspolitik ydes der støtte og særlig hjælp til dyrkningen af vin i disse zoner; arealerne kan ikke anvendes til andre formål; vinproduktionskapaciteten i disse zoner udgør mindre end 10 % af den nationale vinproduktionskapacitet;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Østrig bemyndiges i henhold til artikel 12, stk. 1, i forordning (EØF) nr. 1442/88 til ikke at anvende de i samme forordning fastsatte foranstaltninger til endelig nedlæggelse af vinarealer:

- på skråninger på 26 % og derover

- på vinarealerne i Bezirke Oberwort, Güssing og Jennersdorf

- i det bestemte dyrkningsområde »Wien«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 132 af 28. 5. 1988, s. 3.

(2) EFT nr. L 148 af 30. 6. 1995, s. 36.
KOMMISSIONENS FORORDNING (EF) Nr. 2384/95 af 11. oktober 1995 om fastsættelse for perioden 1995/96 af de koefficienter, der gælder for korn, som eksporteres i form af Scotch Whisky

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 2825/93 af 15. oktober 1993 om visse gennemførelsesbestemmelser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer (1), ændret ved forordning (EF) nr. 3098/94 (2), særlig artikel 5, og

ud fra følgende betragtninger:

I artikel 4, stk. 1, i forordning (EØF) nr. 2825/93 er det fastsat, at restitutionen ydes for de mængder korn, som den restitutionsberettigede har anbragt under kontrol og destilleret, multipliceret med en koefficient, der fastsættes hvert år for hver af de pågældende medlemsstater; koefficienten udtrykker for de pågældende alkoholholdige drikkevarer forholdet mellem de samlede eksporterede mængder og de samlede markedsførte mængder af den pågældende alkoholholdige drikkevare på grundlag af den konstaterede tendens i udviklingen af disse mængder i det antal år, der svarer til den gennemsnitlige lagringsperiode for den pågældende alkoholholdige drikkevare; på grundlag af Det Forenede Kongeriges oplysninger, for så vidt angår perioden fra 1. januar til 31. december 1994, var den gennemsnitlige lagringsperiode otte år for Scotch Whisky; koefficienterne for perioden fra 1. juli 1995 til 30. juni 1996 bør derfor fastsættes;

ifølge artikel 10 i protokol nr. 3 til aftalen om Det Europæiske Økonomiske Samarbejdsområde (3) må der ikke ydes restitutioner ved eksport til Liechtenstein, Island og Norge; der skal derfor i henhold til artikel 7, stk. 2, i forordning (EØF) nr. 2825/93 tages hensyn hertil ved beregningen af koefficienten for perioden 1995/96;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

For perioden fra 1. juli 1995 til 30. juni 1996 fastsættes de i artikel 4 i forordning (EØF) nr. 2825/93 nævnte koefficienter, der anvendes på det korn, som medgår i Det Forenede Kongerige til fremstilling af Scotch Whisky, som angivet i bilaget.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 258 af 16. 10. 1993, s. 6.

(2) EFT nr. L 328 af 20. 12. 1994, s. 12.

(3) EFT nr. L 1 af 3. 1. 1994, s. 1.

BILAG

>TABELPOSITION>
KOMMISSIONENS FORORDNING (EF) Nr. 2490/95 af 25. oktober 1995 om ændring af forordning (EF) nr. 1489/95 om eksportrestitutioner for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 26, stk. 11, og

ud fra følgende betragtninger:

I Kommissionens forordning (EF) nr. 1489/95 (3) fastsættes de mængder, for hvilke der kan ansøges om eksportlicenser ud over dem, der udstedes vedrørende fødevarehjælp;

i Kommissionens forordning (EF) nr. 1488/95 (4) fastsættes de elementer, der benyttes til beregningen af de mængder, for hvilke der kan udstedes eksportlicenser; af hensyn til gennemskueligheden er det nødvendigt, at de erhvervsdrivende får kendskab til den nuværende situation vedrørende disse mængder;

som følge af datatransmissionsvanskeligheder er de mængder, der er fastsat for licenser med en forudfastsat restitution for druer i øvrigt blevet overskredet; de pågældende mængder bør derfor på ny fastsættes, så der kan tages hensyn til denne overskridelse;

Forvaltningskomitéen for Frugt og Grøntsager har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Bilag I og II til forordning (EF) nr. 1489/95 erstattes af henholdsvis bilag I og II til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 145 af 29. 6. 1995, s. 75.

(4) EFT nr. L 145 af 29. 6. 1995, s. 68.

BILAG I

»BILAG I

SATSER OG MÆNGDER FOR TILDELINGEN AF LICENSER MED EN FORUDFASTSAT RESTITUTION

>TABELPOSITION>

BILAG II

»BILAG II

VEJLEDENDE SATSER OG MÆNGDER FOR TILDELINGEN AF LICENSER UDEN EN FORUDFASTSAT RESTITUTION

>TABELPOSITION>
KOMMISSIONENS FORORDNING (EF) Nr. 2482/95 af 25. oktober 1995 om visse overgangsforanstaltninger for Østrig om spiritus

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands Sveriges tiltrædelse, særlig artikel 149, stk. 1,

under henvisning til Rådets forordning (EØF) nr. 1576/89 af 29. maj 1989 om fastlæggelse af almindelige regler for definition, betegnelse og præsentation af spiritus (1), senest ændret ved akten vedrørende Østrigs, Finlands og Sveriges tiltrædelse, særlig artikel 14, og

ud fra følgende betragtninger:

Der er i tiltrædelsesakten for fremstilling af spiritus i Østrig fastsat en overgangsperiode, der udløber den 31. december 1995, i hvilken periode fremstillingen af disse produkter er tilladt, såfremt den er i overensstemmelse med den nationale lovgivning, der var i kraft inden tiltrædelsen;

ifølge denne lovgivning er maksimumsindholdet af methanol for spiritus i Østrig fastsat til 1 500 g/hl alkohol; dette indhold er i førnævnte forordning (EØF) nr. 1576/89 fastsat til 1 000 g/hl; Østrig har anmodet om at kunne opretholde landets maksimumsindhold for typiske produkter forarbejdet på basis af visse bær; det er påkrævet at foretage en grundig vurdering af denne ansøgning og at undersøge mulighederne for at nedsætte disse produkters indhold af methanol; i afventning af denne vurdering er det derfor nødvendigt at foretage en étårig forlængelse af perioden for den overgangsforanstaltning, som Østrig nyder godt af, udelukkende for de pågældende produkter;

de i denne forordning fastsatte foranstaltninger er i overensstemmelse med udtalelse fra Gennemførelseskomitéen for Spiritus -

UDSTEDT FØLGENDE FORORDNING:

Artikel 1

Overgangsforanstaltningerne i bilag XV, afsnit VII, B., punkt IV, nr. 1, første led, i tiltrædelsesakten forlænges indtil den 31. december 1996, for så vidt angår fremstilling, og indtil den 31. december 1997, for så vidt angår afsætning af frugtbrændevine, der er fremstillet i Østrig, og som opfylder bestemmelserne i artikel 1, stk. 4, litra i), i forordning (EØF) nr. 1576/89, såfremt de hidrører fra følgende frugter:

- ribs og solbær (Ribes specialis)

- hindbær (Rubus idaeus L.)

- brombær (Rubus fruticosus L.)

- Vogelbeere (Sorbus aucuparia var. edulis)

- Holunder (Sambucus nigra).

Artikel 2

Denne forordning træder i kraft den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 160 af 12. 6. 1989, s. 1.
KOMMISSIONENS FORORDNING (EF) Nr. 2479/95 af 25. oktober 1995 om tilpasning til den tekniske udvikling af Rådets forordning (EØF) nr. 3821/85 om kontrolapparatet inden for vejtransport (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3821/85 af 20. december 1985 om kontrolapparatet inden for vejtransport (1), senest ændret ved akten vedrørende Østrigs, Finlands og Sveriges tiltrædelse, særlig artikel 17, og

ud fra følgende betragtninger:

Der er behov for at eliminere muligheden for svig i forbindelse med anvendelsen af elektroniske kontrolapparater inden for vejtransport;

på baggrund af erfaringen og den tekniske udvikling er det muligt at beskytte de ledninger, der forbinder apparatet med impulssenderen, for at sikre dem mod manipulation, på anden måde end ved hjælp af en ubrudt, plastovertrukket rustfri kappe med påkrympede ender, som fastsat i de nuværende bestemmelser;

i betragtning af de eksisterende kontrolapparaters levetid er der behov for at indarbejde denne nye teknologi i Fællesskabets konstruktions- og monteringsstandarder for elektroniske kontrolapparater;

de i denne forordning fastsatte foranstaltninger er i overensstemmelse med udtalelse fra Udvalget for Tilpasning af Forordning (EØF) nr. 3821/85 til den Tekniske Udvikling -

UDSTEDT FØLGENDE FORORDNING:

Artikel 1

Punkt 5 i afsnit V i bilag I til forordning (EØF) nr. 3821/85 affattes således:

»5. De ledninger, der forbinder kontrolapparatet med impulssenderen, skal beskyttes af en ubrudt, plastovertrukket rustfri kappe med påkrympede ender, undtagen når en tilsvarende beskyttelse mod manipulation er sikret på anden måde (eksempelvis ved elektronisk overvågning såsom signalkryptering), hvormed det er muligt at påvise tilstedeværelsen af anordninger, som ikke er nødvendige for, at kontrolapparatet kan fungere korrekt, og som, når de tilsluttes og sættes i gang, har til formål at forhindre apparatets korrekte funktion ved kortslutning eller afbrydelse eller ved ændring af de elektroniske data fra hastigheds- og vejstrækningssensoren. En forbindelse med plomberede samlinger anses i denne forordning for ubrudt.

Denne elektroniske overvågning kan erstattes af en elektronisk kontrol, som sikrer, at kontrolapparatet kan registrere alle køretøjets bevægelser uafhængigt af signalet fra hastigheds- og vejstrækningssensoren.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. oktober 1995.

På Kommissionens vegne

Neil KINNOCK

Medlem af Kommissionen

(1) EFT nr. L 370 af 31. 12. 1985, s. 8.
KOMMISSIONENS FORORDNING (EF) Nr. 2464/95 af 23. oktober 1995 om berigtigelse af forordning (EF) nr. 2146/95 om midlertidig tilpasning af særordningerne for indførsel af olivenolie med oprindelse i Algeriet, Libanon, Marokko, Tunesien og Tyrkiet med henblik på gennemførelsen af den landbrugsaftale, som er indgået under de multilaterale handelsforhandlinger i Uruguay-rundens regi, og om fravigelse af Rådets forordning (EØF) nr. 1514/76, (EØF) nr. 1620/77, (EØF) nr. 1521/76, (EØF) nr. 1508/76 og (EØF) nr. 1180/77

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, og

ud fra følgende betragtninger:

Ved Kommissionens forordning (EF) nr. 2146/95 (2) blev der fastsat en tilpasning af særordningerne for indførsel af olivenolie fra visse lande; i den spanske udgave har der indsneget sig en fejl, som følgelig bør berigtiges, snarest muligt;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

Vedrører kun den spanske udgave.

Artikel 2

Denne forordning træder i kraft på dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 215 af 9. 9. 1995, s. 1.
KOMMISSIONENS FORORDNING (EF) Nr. 2459/95 af 20. oktober 1995 om fastsættelse af fordelingsnøglen for forpligtelsen for notfartøjer med fryseanlæg til tunfiskeri til at foretage direkte landinger i forbindelse med fiskeriaftalen EF/Senegal

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1982/95 af 29. juni 1995 om indgåelse af protokollen om fastsættelse for perioden 2. oktober 1994 til 1. oktober 1996 af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Senegal om fiskeri ud for Senegals kyst (1), særlig artikel 2, og

ud fra følgende betragtninger:

I punkt C, litra c), i protokollen til fiskeriaftalen EF/Senegal om fiskeri ud for Senegals kyst for perioden 2. oktober 1994 til 1. oktober 1996 er der fastsat en forpligtelse for EF-redere til at lande tunfisk i Senegal; det er nødvendigt at præcisere denne forpligtelse ved fastsættelse af en fordelingsnøgle for direkte landinger med hensyn til notfartøjer med fryseanlæg til tunfiskeri;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

UDSTEDT FØLGENDE FORORDNING:

Artikel 1

1. Forpligtelsen for notfartøjer med fryseanlæg til tunfiskeri til at foretage direkte landinger, som er omhandlet i punkt C, litra c), i bilaget til protokollen om fastsættelse for perioden 2. oktober 1994 til 1. oktober 1996 af de fiskerimuligheder og den finansielle godtgørelse, der er omhandlet i aftalen mellem Det Europæiske Fællesskab og regeringen for Republikken Senegal om fiskeri ud for Senegals kyst, opfyldes af EF-rederne efter følgende fordelingsnøgle:

- tunfiskerfartøjer under fransk flag: 35 %

- tunfiskerfartøjer under spansk flag: 65 %.

Kommissionen kan i samråd med de berørte medlemsstater ændre fordelingsnøglen.

2. De franske og spanske myndigheder træffer de nødvendige foranstaltninger til sikring af, at deres redere opfylder forpligtelsen til direkte landinger.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. oktober 1995.

På Kommissionens vegne

Emma BONINO

Medlem af Kommissionen

(1) EFT nr. L 193 af 16. 8. 1995, s. 1.
KOMMISSIONENS FORORDNING (EF) Nr. 2449/95 af 19. oktober 1995 om fastsættelse for 1995 af fordelingen af indførslen af oksekød fra AVS-staterne i henhold til Rådets forordning (EØF) nr. 715/90

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 715/90 af 5. marts 1990 om den ordning, der skal gælde for landbrugsprodukter og visse varer fremstillet af landbrugsprodukter med oprindelse i AVS-staterne eller i de oversøiske lande og territorier (1), senest ændret ved forordning (EF) nr. 2484/94 (2), særlig artikel 4, stk. 3, og

ud fra følgende betragtninger:

I artikel 4 i forordning (EØF) nr. 715/90 er det fastsat, hvorledes det oksekød, der skal indføres til Fællesskabet, skal fordeles mellem AVS-staterne, og artiklen åbner mulighed for en anden fordeling mellem disse stater, hvis der fremsættes anmodning herom fra de AVS-stater, der ikke kan opfylde deres kvoter, dog højst op til 52 100 tons;

ved skrivelse af 25. september 1995 har de berørte AVS-stater anmodet om, at der for 1995 overføres 1 642 tons til fordel for Zimbabwe, ved at kvoterne for Kenya, Swaziland og Namibia nedsættes med henholdsvis 142, 1 000 og 500 tons; anmodningen fra de andre AVS-stater om overførsel til fordel for Zimbabwe bør imødekommes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Indførslen af oksekød fra AVS-staterne i henhold til forordning (EØF) nr. 715/90 fordeles således for kalenderåret 1995:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 30. 3. 1990, s. 85.

(2) EFT nr. L 265 af 15. 10. 1994, s. 3.
KOMMISSIONENS FORORDNING (EF) Nr. 2440/95 af 17. oktober 1995 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 1762/95 (3), særlig artikel 173, stk. 1, og

ud fra følgende betragtninger:

I henhold til artikel 173 til 177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 20. oktober 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. oktober 1995.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 171 af 21. 7. 1995, s. 8.

BILAG

>TABELPOSITION>
KOMMISSIONENS FORORDNING (EF) Nr. 2427/95 af 16. oktober 1995 om ændring af forordning (EF) nr. 1921/95 om gennemførelsesbestemmelser for ordningen med importlicenser for produkter forarbejdet på basis af frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (1), senest ændret ved Kommissionens forordning (EF) nr. 2314/95 (2), særlig artikel 9, stk. 2, og

ud fra følgende betragtninger:

I bilaget til Kommissionens forordning (EF) nr. 1921/95 af 3. august 1995 om gennemførelsesbestemmelser for ordningen med importlicenser for produkter forarbejdet på basis af frugt og grøntsager og om ophævelse af forordning (EØF) nr. 3518/86 (3) er der opstillet en liste over de produkter, for hvilke der kræves importlicens, med angivelse af sikkerhedsbeløbene; den valgte opstilling kan forekomme tvetydig; den bør derfor ændres, således at tekst, KN-kode og sikkerhedsbeløb for de enkelte produkter, for hvilke der kræves importlicens, fremtræder klart; desuden bør visse KN-koder i forordningens artikel 6 berigtiges;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

Forordning (EF) nr. 1921/95 ændres således:

1) Artikel 6, stk. 1, affattes således:

»1. For

- ferskner, abrikoser og pærer henhørende under KN-kode ex 2008, og

- kirsebærsaft henhørender under KN-kode ex 2009 80

kan ansøgeren i importlicensansøgningen i rubrik 16 angive KN-koderne, specielt følgende KN-koder:

2008 40 51 og 2008 40 59 eller 2008 40 71 og 2008 40 79 eller 2008 50 61 og 2008 50 69 eller 2008 50 71 og 2008 50 79 eller 2008 70 61 og 2008 70 69 eller 2008 70 71 og 2008 70 79 eller ex 2009 80 35 og ex 2009 80 38 eller 2009 80 71, ex 2009 80 86, 2009 80 89 og ex 2009 80 96.

De koder, der angives i licensansøgningen, anføres på importlicensen.«

2) Bilaget affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 49 af 27. 2. 1986, s. 1.

(2) EFT nr. L 233 af 30. 9. 1995, s. 69.

(3) EFT nr. L 185 af 4. 8. 1995, s. 10.

BILAG

»BILAG

Liste over de i artikel 3, stk. 1, og artikel 2, stk. 1, omhandlede produkter

>TABELPOSITION>